বুমরাকে দেখে কনসার্টৈ কোল্ড প্লে-র বিশেষ গান

ওয়েব ডেস্ক: আমেদাবাদের নরেন্দ্র মোদি স্টেডিয়ামে (Narendra Modi Stadiuam,Ahmedabad) রবিবার কোল্ড প্লে-র কনসার্টে (Coldplay’s Chris Martin) সত্যি সত্যি দেখা মিলল ভারতীয় ক্রিকেট দলের তারকা পেসার জসপ্রীত বুমরার(Jasprit Bumrah)।কোল্ড প্লে-র কনসার্ট রীতিমতো জমিয়ে দিয়েছেন বুমরা। মুম্বইতে কনসার্ট চলাকালীন দলের লিড সিঙ্গার ক্রিস মার্টিন মজা করে বলেছিলেন ব্যাকস্টেজে বুমরা অপেক্ষা করছেন। তাড়াতাড়ি কনসার্ট শেষ করে তাঁর সঙ্গে ক্রিকেট খেলবেন। আর তাতেই অনেকে আশা করেছিল কনসার্টে বুমরার দেখা মিলবে। ভারতের এই তারকা পেসারকে সম্মান জানাতেই মার্টিন এমনটা বলেছিলেন। কিন্তু তা যে আমেদাবাদে কনসার্টে সত্যি হবে তা অনেকেই জানত না।

৭৬তম ভারতের প্রজাতন্ত্র দিবসে দেশবাসীর আবেগকে জয় করে নিলেন ব্রিটিশ গায়ক ক্রিস মার্টিন। ‘বন্দে মাতরম’ গান প্রিয় বোলারকে উৎসর্গ করলেন। তার কণ্ঠে আরও শোনা গেল ‘মা তুঝে সলাম’। পিয়ানোতে ‘বন্দে মাতরম’ সুর বাজতেই আবেগপ্রবণ হয়ে পড়ল হাজার হাজার দর্শক।

আরও পড়ুন: সুনীল ছেত্রীদের বিরুদ্ধে বাগানের আজ বদলার ম্যাচ

চোটের কারণে ঘরের মাঠে ইংল্যান্ড সিরিজে বিশ্রামে জসপ্রীত বুমরা। সামনে চ্যাম্পিয়ন্স ট্রফির মতো বড় টুর্নামেন্ট রয়েছে। সে কারণেই বুমরাকে বিশ্রাম দেওয়া হয়েছে। ইংল্যান্ডের বিরুদ্ধে তৃতীয় তথা সিরিজের শেষ ওয়ান ডে-তে খেলতে পারেন বুমরা। সেখানেই তাঁর ফিটনেস টেস্টও হবে। আমেদাবাদে কোল্ড প্লে-র কনসার্টের ভিডিয়ো ভাইরাল হয়েছে। জসপ্রীত বুমরা হাসিমুখে দাঁড়িয়ে। কোল্ড প্লে-র কনসার্ট উপভোগ করছেন।

Chris Martin honoring professional cricketer Jasprit Bumrah on the Jumbotron! ? #ColdplayAhmedabad 2/2 ?? pic.twitter.com/xB7O3yodPF

— Coldplay Access (@coldplayaccess) January 26, 2025

অন্য খবর দেখুন